EELNÕU

NARVA  LINNAVALITSUS

KORRALDUS

Sotsiaalteenuste arendamiseks määratud vahendite kasutamine 

laste  lühiajalise viibimise  teenuse arendamisele

1.  ASJAOLUD JA MENETLUSE KÄIK

Laste Varjupaik oma tegevuses laiendab sotsiaalteenuseid ja valmistub  sotsiaalabiteenuste osutamise osakonna avamiseks. Laste Varjupaiga reorganiseerimise  ja sotsiaalteenuste  laiendamise plaanis on vaja suurt mängutuba, kus saavad viibida lühiajaliselt Narva linna lapsed, keda ei ole nende vanematel lühikese aja kestel võimalik jätta kellegi järelevalve alla. Selline  teenus võib olla tasuline. Lastele osutatakse kvalifitseeritud hooldusabi, nad saavad mängida mängutoas  ja  teha koolitöid.

Laste lühiajalise viibimise  teenuse osutamist on võimalik korraldada Narva Laste Varjupaiga baasil, kuid praegu puuduvad selleks kohandatud ruumid, kus saaksid töötada teenuse osutamisega tegelevad spetsialistid.

Vastavalt Vabariigi Valitsuse 7. veebruari 2008. a määruse nr 44 «2008. aasta riigieelarve seaduses» kohaliku omavalitsuse üksustele tasandusfondi määratud eraldiste jaotus ning jaotamise ulatus, tingimused ja kord § 17 lõikele 4 omavalitsusüksus võib  eraldatud vahenditest 60% kasutada sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

Laste lühiajalise viibimise  teenus on  lastevanemate toimetulekut toetav teenus,  seega võib selle teenuse  arendamise kulusid lugeda sotsiaalteenuste arendamise kuludeks.

2. ÕIGUSLIKUD JÄRELDUSED

Vastavalt Narva Linnavolikogu 06.03.2008 otsusele nr 60 „2008.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid  laste  lühiajalise viibimise  teenuse  arendamisele kuni 100 000 krooni.

4. RAKENDUSSÄTTED

4.1 Korraldus  jõustub seadusega sätestatud korras.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

